Определение на Общия съд (седми състав) от 26 септември 2019 г. — Nissin Foods Holdings/EUIPO — The GB Foods (Soba JAPANESE FRIED NOODLES)
(Дело T‑663/18)
„Марка на Европейския съюз — Производство за обявяване на недействителност — Фигуративна марка на Европейския съюз „Soba JAPANESE FRIED NOODLES“ — Абсолютно основание за недействителност — Член 59, параграф 1, буква a) от Регламент (ЕС) 2017/1001 — Липса на отличителен характер — Член 7, параграф 1, буква б) от Регламент 2017/1001 — Жалба, явно лишена от всякакво правно основание“
1.      Марка на Европейския съюз — Отказ, отмяна и недействителност — Абсолютни основания за недействителност — Регистрация в противоречие с член 7, параграф 1, буква б) от Регламент 2017/1001 — Преценка на отличителния характер — Критерии
(член 7, параграф 1, буква б) и член 59, параграф 1, буква а) от Регламент 2017/1001 на Европейския парламент и на Съвета)
(вж. т. 19)
2.      Mарка на Европейския съюз — Отказ, отмяна и недействителност — Абсолютни основания за недействителност — Регистрация в противоречие с член 7, параграф 1, буква б) от Регламент 2017/1001 — Комбинирана марка — Отчитане на общото възприятие на марката от съответните потребители
(член 7, параграф 1, буква б) и член 59, параграф 1, буква а) от Регламент 2017/1001 на Европейския парламент и на Съвета)
(вж. т. 20 и 21)
3.      Mарка на Европейския съюз — Отказ, отмяна и недействителност — Абсолютни основания за недействителност — Регистрация в противоречие с член 7, параграф 1, буква б) от Регламент 2017/1001 — Фигуративна марка „Soba JAPANESE FRIED NOODLES“
(член 7, параграф 1, буква б) и член 59, параграф 1, буква а) от Регламент 2017/1001 на Европейския парламент и на Съвета)
(вж. т. 35, 42, 43, 45—47 и 50—52)
Предмет
Жалба срещу решението на четвърти апелативен състав на EUIPO от 29 август 2018 г. (преписка R 111/2018‑4), постановено в производство за обявяване на недействителност със страни The GB Foods и Nissin Foods Holdings
Диспозитив
1)
Отхвърля жалбата като явно лишена от всякакво правно основание.
2)
Осъжда Nissin Foods Holdings Co. Ltd да понесе направените от него съдебни разноски, както и тези на Службата на Европейския съюз за интелектуална собственост (EUIPO).
3)
The GB Foods, SA понася направените от него съдебни разноски.